Vleesbaai Strandhuis is in die kusdorpie Vleesbaai geleë en bied puik gesins- en vakansieverblyf. Die huis is op die boonste verdieping (toegang met trap), 200 m van die hoofswemstrand af en spog met pragtige see-uitsigte.
Die huis bestaan uit 3 slaapkamers en bied slaapplek aan 6 gaste. Die hoofslaapkamer het 'n dubbelbed, die tweede slaapkamer het 'n dubbelbed en die derde slaapkamer het 2 enkelbeddens. Daar is 2 badkamers, 1 met 'n stort, wasbak en toilet en 1 met 'n handstort, 'n bad, 'n toilet en 'n wasbak. Daar is 'n derde toilet. Beddegoed, kussings, duvets en komberse word voorsien. Gaste moet hul eie handdoeke saambring.
Die oopplan-kombuis is volledig toegerus met 'n yskas-vrieskas, stoof en oond, mikrogolf, koffie- en teemaakgeriewe, breekware en eetgerei. Daar is ook 'n wasmasjien en 'n tuimeldroër.
Die leefarea vorm deel van die oopplan-kombuis en bestaan uit 'n sitkamer/TV-kamer.
Daar is net 'n binnebraai en geen plek vir 'n buitebraai nie.
Daar is geen skoonmaakdienste beskikbaar nie, wel skoonmaakmiddels. Die huis word deeglik skoongemaak deur eienaars voor gaste arriveer en met vertrek van gaste.
Let asb. op dat die trap wat toegang verleen tot die eiendom steil is en nie geskik is vir bejaarde gaste of gaste met gestremdhede nie.
Daar is slegs van die straat af parkeerplek vir 1 voertuig en 'n sleepwa. Daar is openbare parkeerplek binne loopafstand.
Elwelaan 6, Vleesbaai, 6510, Wes-Kaap
https://travelground.imgix.net/AAEAAQAAAAAAAAAAAAAAg0BmFSeRuQPIOMBOGEkJ3kBhQIPMAmNG6MP4ATsAWz7YuZUwm1?w=1440&h=960&fit=crop&auto=format Vanaf R1 500 per nag (plek vir 6) 2 5 1 5 6 Elwe Avenue Vleesbaai 6510 Wes-Kaap 086 999 0018 14:00-16:00 10:00 -34.290986294155 21.912868469954